section_heading: Kritike
paragraph_text: Robbie Collin iz The Daily Telegrapha dao je filmu Sila se budi pet od pet zvjezdica uz opasku: "Film definitivno budi iz drijemeža kompletan serijal te se uspješno spaja s originalnom trilogijom. A činjenica što to radi u prvih nekoliko minuta filma i na iznimno zabavan način jedno je od najvećih filmskih olakšanja ove godine".<ref> Peter Bradshaw iz The Guardiana također je dao filmu pet zvjezdica i napisao da je "u odnosu na prethodna tri filma ovaj imao narativnu progresiju kao i lukavost u uvođenju novih likova; sve je to naravno ridikulozno, melodramatski i sentimentalno, ali također i uzbuđujuće i ispunjeno energijom vlastite vrste".<ref> Justin Chang iz Varietyja napisao je da film ima "dovoljno stila, momentuma, ljubavi i nježnosti kako bi se pokazao neodoljivim za sve one koji se smatraju obožavateljima serijala".